PATVIRTINTA

 Gargždų lopšelio-darželio ,,Gintarėlis“

 direktoriaus 2017 m. balandžio 5 d.

 įsakymu Nr. V1- 51

**GARGŽDŲ LOPŠELIO-DARŽELIO ,,GINTARĖLIS “ DARBININKO-KIEMSARGIO**

**PAREIGYBĖS APRAŠYMAS**

**I SKYRIUS**

**DARBININKO-KIEMSARGIO PAREIGYBĖ**

1. Darbininko-Kiemsargio pareigybės grupė – nekvalifikuoti darbininkai.

2. Darbininko-Kiemsargio pareigybės lygis – D.

3. Darbininkas-Kiemsargis yra pavaldus direktoriui, tiesiogiai atskaitingas direktoriaus pavaduotojui ūkio reikalams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbininkas-Kiemsargis turi atitikti šiuos reikalavimus:

4.1. gebėti užtikrinti švarą, tvarką ir saugumą visoje jam priskirtoje lopšelio-darželio teritorijoje;

4.2. mokėti naudotis aplinkos priežiūrai skirta technika;

4.3. išmanyti aplinkos priežiūros, valymo tvarką;

4.4. mokėti prižiūrėti augalus, turėti nors minimalių žinių apie augalų sodinimą bei jų priežiūrą;

4.5. žinoti cheminių priemonių, naudojamų darbe, paskirtį ir koncentraciją bei naudojimo tvarką, nenaudoti savo atsineštų cheminių medžiagų;

4.6. atlikti darbus, atsižvelgiant į įstaigos paskirtį, netrukdant vaikų veiklai lauke.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Darbininkas-Kiemsargis vykdo šias funkcijas:

5.1. tvarko, valo lopšelio-darželio aplinkos teritorijos plotus;

5.2. prižiūri mokyklos pastato ir teritorijos būklę ( šviestuvus, vėliavų laikiklius, tvorą, šulinių dangčius, nuvirtusius medžius ar palūžusias jų šakas, sporto aikštynus, įėjimo duris ir laiptus, šiukšlių laikymo aikšteles ir kt.). Pastebėtus trūkumus pagal galimybes pašalina ir apie juos praneša direktoriaus pavaduotojui ūkio reikalams, jo nesant direktoriui;

5.3. iškelia vėliavą Lietuvos Respublikos Vyriausybės nustatyta tvarka;

5.4.valo priskirtoje teritorijoje šaligatvius, takus, pastato sienas, šiukšlių dėžes, konteinerius, išorėje esančius laiptus;

5.5. prižiūri medžius, krūmus, želdinius, vejas, geni medžių šakas, kerpa krūmus, formuoja gyvatvores, pjauna žolę, ravi gėlynus, sodina medelius, laisto želdinius;

5.6. valo sniegą nuo pagrindinių lopšelio-darželio šaligatvių, kiemo aikštelių, išorinių laiptų, esant plikšalai, barsto smėliu šaligatvius, takus ir išorinius laiptus;

5.7. prieinamose vietose nudaužo kabančius ledo varveklius;

5.8. kartą per mėnesį valo rūsius, pavėsinę ir kitas patalpas;

5.9. apžiūri lauko žaidimų įrenginius, pastebėjęs sulaužytą ar sugadintą lauko inventorių, nedelsdamas praneša direktoriaus pavaduotojui (ūkvedžiui) bei remontuoja ir dažo kiemo inventorių;

5.10. šiltuoju metų laiku perkasa smėlį smėlio dėžėse, pakeičia jį;

5.11. vykdo darbų saugos reikalavimus pjaunant žolę elektrine arba motorine žoliapjove;

5.12. saugo ir prižiūri išduotas darbo priemones;

5.13. drausmina lopšelio-darželio teritorijoje netinkamai besielgiančius asmenis;

5.14. padeda atlikti krovimo darbus: krauna iš automašinų įvairaus įpakavimo krovinius laikantis krovimo taisyklių reikalavimų;

5.15. informuoja personalą apie stichines nelaimes, avarijas, dalyvauja šalinant stichinių nelaimių, avarijų pasekmes, apie jas informuoja direktorių;

5.16. vykdo kitus vienkartinio pobūdžio direktoriaus pavedimus, susijusius su pareigybės funkcijomis, neviršijant nustatyto darbo laiko.

6. Bendradarbiauja su kitais įstaigos darbininkais, bendrai komandoje atlieka įstaigai svarbius darbus, nekonfliktuoja ir gerbia kitus.

7. Dalyvauja įstaigos aplinkos tvarkymo akcijose, pokyčių ir pertvarkymo darbuose planuojant teritoriją, formuojant zonas, aplinkosauginių ir edukacinių projektų įgyvendinime.

 8. puoselėja emociškai saugią aplinką lopšelyje-darželyje, reaguoja į smurtą ir patyčias.

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)